
ВЪПРОСИ И ОТГОВОРИ ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА СРЕДСТВА НА КОНКРЕТЕН КРАЕН ПОЛУЧАТЕЛ ЗА ИЗПЪЛНЕНИЕ НА ИНВЕСТИЦИИ ПО МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ
BG-RRP-1.018 „СЪЗДАВАНЕ НА НАЦИОНАЛЕН ФОКУСЕН ЦЕНТЪР“
към 05.11.2024 г.
ВЪПРОС 1 от 26.09.2024 г. (Q001 постъпил чрез ИСУН 2020):
Счита ли се наличието на кредитна линия за изпълнение на условието за собствен капитал и как следва да бъде отразена в междинния одитиран отчет, за да бъде приета за коректна форма на собствен капитал? Какви са условията и разликите съответно при кредит?
ОТГОВОР:
Искането за разяснение не се отнася към настоящата процедура чрез директно предоставяне на конкретен краен получател BG-RRP-1.018 „Създаване на Национален фокусен център“ за изпълнение на инвестиции по Механизма за възстановяване и устойчивост.

ВЪПРОС 2 от 26.09.2024 г. (Q002 постъпил чрез ИСУН 2020):
Ако в периода след кандидатстване по програмата дружеството кандидат бъде придобито от друго или предприеме действия по продажба на търговското си предприятие в едно с всички документи, разрешителни и формуляри за кандидатстване, ако същото бъде допуснато до класиране и сключване на договор за БФП същият би се сключвал с новия собственик, който следва също да отговаря на условията за кандидатстване?
ОТГОВОР:
Моля вижте отговора на въпрос 1.

ВЪПРОС 3 от 05.11.2024 г. (Q003 постъпил чрез ИСУН 2020):
1. Съгласно „Покана за участие в процедура чрез директно предоставяне на средства на конкретен краен получател за изпълнение на инвестиция по Плана за възстановяване и устойчивост BG-RRP-1.018 „СЪЗДАВАНЕ НА НАЦИОНАЛЕН ФОКУСЕН ЦЕНТЪР”, Раздел 6 „Цели на предоставяната подкрепа по процедурата и очаквани резултати“: „по две процедури по НПВУ (BG-RRP-1.008 „А1 Младежки центрове (в областни градове“ и BG-RRP-1.009 „А2 Изграждане на младежки центрове (в градове, които не са областни)“ се предвижда изграждане на 20 младежки центъра в страната“, а на уеб-страницата https://2020.eufunds.bg/ е видно, че има сключени 18 договора с 18 общини по двете процедури.
Въпрос:  С цел планиране на дейностите и разработване на бюджет на проекта ни е необходима точна информация за броя новоизградени  младежки центрове, т.е. 18 или 20 младежки центъра да бъдат планирани за включване в проектните дейности?  
2. Съгласно „Покана за участие в процедура чрез директно предоставяне на средства на конкретен краен получател за изпълнение на инвестиция по Плана за възстановяване и устойчивост BG-RRP-1.018 „СЪЗДАВАНЕ НА НАЦИОНАЛЕН ФОКУСЕН ЦЕНТЪР”, Раздел 11 „Дейности, допустими за финансиране“: в Пряка дейност 2. „Провеждане на обучения, клубове по интереси, младежки инициативи“, Поддейност 2.1  и Поддейност 2.2. е предвидено да се планират „обучения за младежки работници, образователни медиатори и други служители, ангажирани в дейностите или управлението им (по поддейност 2.1.)“ и няколко вида обучения за младежи, които не са обхванати от младежките центрове в страната (по поддейност 2.2.). В пряка дейност 3 „Методическа дейност и развиване на мрежа“ като допустима дейност е посочено „разработване на методически и обучителни материали, разработване на модели за общинска младежка политики“. 
Въпрос: Разработването на обучителните програми, рамки, материали и др., необходими за обученията от Поддейност 2.1. и Поддейност 2.2. къде да бъдат описани и остойностени-в Пряка дейност 3 или в Поддейност 2.1. и Поддейност 2.2.?
3. В Приложение 4 „Указания на Структурата за наблюдение и докладване за попълване на електронен формуляр за кандидатстване по процедура чрез директно предоставяне на средства на конкретен краен получател BG-RRP-1.018 „СЪЗДАВАНЕ НА НАЦИОНАЛЕН ФОКУСЕН ЦЕНТЪР”, ПОПЪЛВАНЕ НА СЕКЦИЯ 1. ОСНОВНИ ДАННИ, бележка „Местонахождение (Място на изпълнение на проекта) е отбелязано, че „следва да изберете релевантната за кандидата опция. Кандидатът следва да посочи най-малката възможна териториална единица за изпълнение на предложението за изпълнение на инвестиция – “Населено място“. По проекта е предвидено дейностите да се изпълняват на територията на цялата страна.
Въпрос: Трябва ли да се спази изискването на посочване на „най-малката възможна териториална единица за изпълнение на предложението за изпълнение на инвестиция – “Населено място“ или трябва да се посочи „Държава“ в раздел 1 Основни данни от формуляра за кандидатстване в ИСУН?
4. Допустимо ли е включване и участие в проектните дейности на вече изградените и действащи 8 младежки центрове по ФМ на ЕИП? 
5. Допустимо ли е след одобрение на проекта при подписване на договора да се предвиди клауза за авансово финансиране на проектни дейности с определени проценти? 
ОТГОВОР:
1. Цитираният от Вас текст в т. 6. „Цели на предоставяната подкрепа по процедурата и очаквани резултати“ от Поканата за участие в процедура BG-RRP-1.018 „Създаване на Национален фокусен център“ е в съответствие с предвиденото в Инвестиция 4 (C1.I4): Младежки центрове, Дейност 1 и Дейност 2 на проектния фиш към Националния план за възстановяване и устойчивост (НПВУ). 
Към момента по процедура BG-RRP-1.008 „А1 Младежки центрове (в областни градове)“ и процедура BG-RRP-1.009 „А2 Изграждане на младежки центрове (в градове, които не са областни)“, които се реализират чрез подбор на предложения за изпълнение на инвестиции, се изпълняват 18 договора за финансиране и са в процес на договаряне още 2 договора от одобрените за финансиране  инвестиции по горецитираните процедури.
2. Всички разходи, свързани с изпълнението на Поддейност 2.1. и Поддейност 2.2. следва да бъдат описани и остойностени в Поддейност 2.1. и Поддейност 2.2. Обръщаме внимание, че по отношение Поддейност 2.1, съгласно Поканата за участие в процедурата, провеждането на обучения може да става при ползване на актуализирана обучителна рамка (методология, програма) за обучение на младежки работници, образователни медиатори, непедагогически персонал, която е разработена по проект „Изграждане на капацитет за образователно и социално включване“ към финансовия механизъм на ЕИП 2014 – 2021, както и по утвърдени модели на европейско ниво, като обучителните курсове на Съвета на Европа и на SALTO-YOUTH.
3. В случай, че кандидатът планира изпълнението на дейностите на територията на цялата страна от възможните опции следва да маркирате „Държава“ и от падащото меню да посочите „България“. 
4. Съгласно т. 6 от Поканата за участие основна цел на процедурата е създаването на Национален фокусен център като основно методическо, информационно, обучително звено и с функции на координационен орган на дейностите на младежките центрове в страната. Чрез инвестицията се цели надграждане на капацитета на институционална система за младежки политики.
В същата точка на Поканата е описано, че процедура BG-RRP-1.018 „Създаване на Национален фокусен център“ допълва дейностите по програма „Местно развитие, намаляване на бедността и подобрено включване на уязвими групи“ по ФМ на ЕИП 2014-2021, която финансира 8 младежки центъра, както и създаването на осъвременена методология и програма за обучение на младежки работници, образователни медиатори, непедагогически персонал по проект „Изграждане на капацитет за образователно и социално включване“ по същата програма на ФМ на ЕИП, която ще бъде прилагана в някой от обученията, реализирани от Националния фокусен център.
Съгласно т. 11. „Дейности, допустими за финансиране“ от Поканата за участие в процедурата, основна цел на Дейност 2. „Провеждане на обучения, клубове по интереси, младежки инициативи“ е „подобряване на капацитета на младежките центрове и на Националния фокусен център, създадени по НПВУ и ФМ на ЕИП, чрез организиране и провеждане на обучения за младежки работници, образователни медиатори и други служители, ангажирани в дейностите или управлението им“. 
Също така, при изпълнение на Дейност 3 „Методическа дейност и развиване на мрежа“ е предвидено активно сътрудничество с ключови заинтересовани страни, сред които институции с отношение към младежката работа, което включва и младежките центрове в страната, създадени по НПВУ и ФМ на ЕИП.
Обръщаме внимание, че в рамките на настоящата процедура стриктно ще се следи да не се допуска двойно финансиране (вкл. по отношение на обученията) и няма да бъдат подкрепяни дейности, съответно разходи, финансирани по друг проект, програма или каквато и да е друга финансова схема, произлизаща от националния бюджет, бюджета на Европейския съюз (ЕС) или друга донорска програма. В процеса на изпълнение на проекта ще се извършва демаркация по отношение на дейностите и представителите на целевите групи, подкрепени по настоящата операция и процедури по НПВУ, ФМ на ЕИП и национални програми. В тази връзка кандидатът попълва и подава към предложението за изпълнение на инвестиция Декларация при кандидатстване на кандидата (Приложение I към Поканата).
5. Съгласно чл. 3. „Плащания“ от образеца на Договор за финансиране на инвестиция по Националния план за възстановяване и устойчивост (Приложение VII към Поканата) по процедура BG-RRP-1.018 „Създаване на Национален фокусен център“:
„3.3. СНД извършва плащания към КП и изготвя платежни нареждания за:  
•	предстоящи плащания по Инвестицията, или
•	възстановяване на вече извършени плащания със собствени средства на КП – бюджетни организации, които са ангажирали временно ресурс.“
В тази връзка, не се предвижда авансово плащане от страна на СНД по настоящата процедура.

Проф. дхн Георги Вайсилов

Изпълнителен директор на ИАПО

ИЗПЪЛНИТЕЛНА АГЕНЦИЯ   „ ПРОГРАМА   ЗА   ОБРАЗОВАНИЕ “  


